
Késő Árpád-kori nemesi várak az Esztergomi járás területén

Kulcsszavak: Várak; Mikroregionális; Komplex; Roncsolásmentes
Az Esztergomi járás területén található késő Árpád-kori nemesi várak közül két lelőhelynek,
Dömös-Árpádvárnak és Leányvár-Kolostorhegynek az esettanulmányain keresztül mutatom be
a régióban folyó komplex várkutatás sajátosságait. Az erősségek roncsolásmentes és
hagyományos régészeti módszerekkel történő vizsgálata számos új adattal bővítette
ismereteinket a várak történetéről és a tájban betöltött szerepükről. A két lelőhely és közvetlen
környezetük vizsgálata mellett mikroregionális szinten is elemzésére kerültek. Az összetett
vizsgálatnak köszönhetően – melybe a középkori településhálózat, az úthálózat és a
birtokviszonyok analízisére is sor került – átfogó képet kaphatunk az esztergomi királyi központ
vonzásában fekvő 13–14. századi nemesi várak és a terület középkori arculatáról.



